ພາບຂ່າວໂດຍ: ທ້າວ ວິລະພອນ ພອນວິຈິດ
ໃນວັນທີ່06ພຶດສະພາ 2016 ເວລາ13:00’ໂມງແລງທະນາຄານນະໂຍບາຍ ສາຂາຫຼວງພະບາງ ໄດ້ເປີດກອງປະຊຸມ ການມາເຄື່ອນໄຫວຢ້ຽມຢາມ ຂອງທ່ານຮອງຜູ້ອຳນວຍການ ຂື້ນທີ່ຫ້ອງປະຊຸມໃຫຍ່ ຊັ້ນ III ຫ້ອງການທະນາຄານນະໂຍບາຍ ສາຂາຫຼວງພະບາງ, ພາຍໃຕ້ການເປັນປະທານຂອງ ທ່ານ ວຸດທິ ເລື່ອນວິໄລວົງ ຮອງຜູ້ອຳນວຍການ ທະນາຄານນະໂຍບາຍ, ໂດຍມີພະນັກງານພາຍໃນສາຂາ ແລະ ບັນດາຄະນະໜ່ວຍບໍລິການ ເຂົ້າຮ່ວມຮັບຟັງ ຢ່າງພ້ອມພຽງ.
ໃນກອງປະຊຸມ ທ່ານມະນີຄຸດ ສີຈັນທະວົງ ຫົວໜ້າ ທນບ ສາຂາຫຼວງພະບາງ ໄດ້ຂື້ນຜ່ານບົດສະຫຼຸບ ຕີລາຄາຜົນການເຄື່ອນໄຫວ ປະຕິບັດວຽກງານໃນໄລຍະຜ່ານມາ ແລະ ທິດທາງແຜນການໃນຕໍ່ໜ້າ ທີ່ໄດ້ຮັບການມອບໝາຍ ຄວາມຮັບຜິດຊອບ ປະຈຳຢູ່ ທະນາຄານນະໂຍບາຍ ສາຂາຫຼວງພະບາງ, ເພີ່ນໄດ້ປະຕິບັດຕາມພາລະບົດບາດ, ໜ້າທີ່, ທິດຊີ້ນຳຂອງສຳນັກງານໃຫຍ່ ໃນການຊີ້ນຳ-ນຳພາ ການເຄື່ອນໄຫວວຽກງານ ເຊິ່ງໄດ້ຍົກໃຫ້ເຫັນໃນແຕ່ລະດ້ານເຊັ່ນ:
1.ດ້ານການເມືອງ-ແນວຄິດ
2.ວຽກງານການຈັດຕັ້ງພັກ-ພະນັກງານ
3.ວຽກງານການປັບປຸງກໍ່ສ້າງພັກ-ພະນັກງານ
4.ວຽກງານນຳພາປັບປຸງການຈັດຕັ້ງ-ອົງການຈັດຕັ້ງມະຫາຊົນ
5.ວຽກງານປ້ອງກັນຄວາມສະຫງົບ
6.ວຽກງານວິຊາສະເພາະ
ໃນຕອນທ້າຍທ່ານວຸດທິເລື່ອນວິໄລວົງຮອງເລຂາຄະນະພັກ, ຮອງຜູ້ອຳນວຍການໄດ້ໃຫ້ຄຳໂອລົມແກ່ພະນັກງານພາຍໃນເຊີ່ງທ່ານໄດ້ຍົກໃຫ້ເຫັນສະພາບການຂອງໂລກແລະພາກພື້ນ, ຄວາມເຕີບໃຫຍ່ຂະຫຍາຍຕົວຂອງທນບສະພາບການຈັດຕັ້ງປະຕິບັດວຽກງານທນບ, ປະກົດການຫຍໍ້ທໍ້ໃນຖັນແຖວພະນັກງານ,ທ່ານຍັງໃຫ້ທິດຊີ້ນຳແລະສືກສາອົບຮົມດ້ານການເມືອງແນວຄິດພະນັກງານໃຫ້ມີທັດສະນະຄຸນທາດການເມືອງໜັກແໜ້ນ, ໃຫ້ມີຄວາມສາມັກຄີເປັນປືກແຜ່ນ, ໃຫ້ມີຄວາມເປັນເອກະພາບໃນການຕັດສິນບັນຫາວຽກງານ, ມີຄຸນສົມບັດສິນທຳປະຕິວັດ, ໃຫ້ມີຄວາມຊື້ສັດບໍລິສຸດຕໍ່ໜ້າທີ່ວຽກງານທີ່ຕົນເອງຮັບຜິດຊອບ, ຕ້ານປະກົດການຫຍໍ້ທໍ້ທີ່ຈະເກີດຂື້ນໃນຖັນແຖວພະນັກງານ,ໃຫ້ມີຄວາມກະຕືລືລົ້ນຕໍ່ຄວາມຮັບຊອບ, ນອກນັ້ນ ເພີ່ນຍັງໄດ້ເນັ້ນໃຫ້ ບັນດາພະນັກງານ ເຂົ້າໃຈເຖິງສິດ ແລະ ພາລະບົດບາດໜ້າທີ່ຄວາມໝາຍຄວາມສຳຄັນ ຂອງທະຄານສະເພາະກິດ, ໃຫ້ເອົາໃຈໃສ່ເສີມສ້າງວິຊາສະເພາະ ໃຫ້ແທດເໝາະກັບການປະຕິບັດວຽກງານຕົວຈິງ ໂດຍສະເພາະການປ່ອຍສິນເຊື່ອ ໃຫ້ເນັ້ນໜັກກວດກາຕັ້ງແຕ່ກ່ອນການປ່ອຍໃຫ້ໄດ້ຮັບປະສິດທີຜົນຈົນຮອດມື້ເກັບຄືນ, ໃຫ້ເອົາໃຈໃສ່ປະສານງານສົມທົບກັບອຳນາດປົກຄອງ ທ້ອງຖີ່ນ ໃຫ້ກົມກຽວ, ໃຫ້ເອົາໃຈໃສ່ສຶກສາອົບຮົມການເມືອງ ແນວຄິດ ປຸກລະດົມ ອ້າຍນ້ອງພະນັກງານ ທີ່ປະຈຳຢູ່ທ້ອງຖີ່ນ ແລະ ຢູ່ສາຂາ ໃຫ້ມີແນວຄິດອຸ່ນອຽງ ທຸ່ນທ່ຽງ ແລະ ຮັກໃນອາຊີບຂອງຕົນເອງ, ໃຫ້ເພີ່ມທະວີການພົວພັນ ປະສານສົມທົບ ກັບອຳນາດການປົກຄອງທ້ອງຖີ່ນ ແລະ ກ້າຫານປະກອບຄຳຄິດເຫັນອະທິບາຍໜ້າທີ່, ພາລະບົດບາດຂອງ ທນບ ໃນກອງປະຊຸມຂັ້ນເມືອງຮັບຊາບ. ໃຫ້ເອົາໃຈໃສ່ເນັ້ນວຽກງານກວດກາ ໃຫ້ເຂົ້າເຖີງທຸກໆຈຸດບໍ່ໃຫ້ກວດແປະໆບາງໆ ຮັບປະກັນຄວາມຖືກຕ້ອງ ແລະ ໃຫ້ສົມກັບພາລະບົດບາດທີ່ພັກ-ລັດເຮົາມອບໝາຍ ໃຫ້ທະນາຄານນະໂຍບາຍ ສຸມໃສ່ແກ້ໄຂຄວາມທຸກຍາກ ຂອງປະຊາຊົນບັນດາເຜົາ ໃຫ້ຫຼຸດພົ້ນອອກຈາກຄວາມທຸກຍາກ ໃຫ້ໄດ້ຢ່າງສີ້ນເຊີງ.
ກອງປະຊຸມ ໄດ້ປິດລົງຢ່າງເປັນທາງການ ໃນເວລາ 17 ໂມງ 30 ນາທີ ຂອງວັນທີ 06 ພຶດສະພາ 2016.